Μνημείο της Βικιπαίδειας

Το **μνημείο της Βικιπαίδειας** () βρίσκεται στην πόλη Σούμπιτσε (*Słubice*) στην Πολωνία και δημιουργήθηκε από τον Αρμένιο γλύπτη Μιχράν Χακομπιάν προς τιμή των συντακτών της Βικιπαίδειας ανά τον κόσμο. Τα εγκαίνια του αγάλματος έγιναν στην πλατεία Φρανκφούρτης (*Plac Frankfurcki*) στις 22 Οκτωβρίου του 2014 και στην τελετή παραβρέθηκαν εκπρόσωποι του Ιδρύματος Wikimedia καθώς και του πολωνικού και γερμανικού παραρτήματος της Wikimedia.

## Περιγραφή
Το άγαλμα φιλοτέχνησε ο Αρμένιος γλύπτης Μιχράν Χακομπιάν απόφοιτος καλών τεχνών του τοπικού κολεγίου. Το μνημείο έχει ύψος 2 μέτρα και 50 εκατοστά, και είναι κατασκευασμένο από υαλόνημα και ρητίνη, με το κόστος κατασκευής του να είναι 50.000 ζλότι (περίπου 12.000 ευρώ) και τα έξοδα να καλύπτονται από τις τοπικές αρχές της πόλης.

Το γλυπτό αποτελείται από ένα βαθμωτό βάθρο επί του οποίου αναπαριστώνται τέσσερα άτομα να υποβαστάζουν μια υδρόγειο σφαίρα, η οποία είναι κατά τα πρότυπα της σφαίρας στο λογότυπο της Βικιπαίδειας. Η επιγραφή του στην πολωνική γλώσσα αναφέρει:



## Ιστορικό
Η ιδέα για το μνημείο προτάθηκε αρχικά το 2010 από καθηγητή του τοπικού κολεγίου της πόλης, ο οποίος ήταν ιδιαίτερα ενθουσιασμένος με το εγχείρημα της Βικιπαίδειας, ενώ η Πολωνική Βικιπαίδεια ήταν ιδιαίτερα δημοφιλής στη χώρα και διαθέτοντας πάνω από 1 εκατομμύριο λήμματα αποτελούσε την 12η μεγαλύτερη Βικιπαίδεια σε αριθμό λημμάτων την περίοδο εκείνη. Οι αρχές της πόλης συμφώνησαν επίσης με την ανέγερση του μνημείου θεωρώντας πως θα προσδώσει ώθηση και κύρος στην ακαδημαϊκή δραστηριότητα της περιοχής, και σύμφωνα ήταν και τα μέλη του πολωνικού παραρτήματος της Wikimedia θεωρώντας πως το μνημείο θα αποτελούσε καλή διαφήμηση για τον ιστότοπο και θα ενθάρρυνε τη συμμετοχή στο εγχείρημα.

Τα αποκαλυπτήρια του αγάλματος έγιναν στις 22 Οκτωβρίου του 2014 στην πλατεία Φρανκφούρτης (*Plac Frankfurcki*) και το μνημείο είναι το πρώτο προς τιμή της Βικιπαίδειας. Αντιπρόσωποι του Ιδρύματος Wikimedia παρευρέθησαν στην τελετή και στην εορταστική ομιλία μαζί με αντιπροσώπους των παραρτημάτων της Wikimedia από την Πολωνία () και τη Γερμανία (). Τον εναρκτήριο λόγο έδωσε ο καθηγητής που είχε την αρχική ιδέα για το μνημείο.


Enthüllung des Wikipedia-Denkmals 3.webm|Παρουσίαση του μνημείου (μαγνητοσκόπηση)
Celebration of the Wikipedia monument in Słubice – talk (DerHexer) 04.jpg|Συμπόσιο στο τοπικό κολέγιο που ανέλαβε την αρχική πρωτοβουλία (Collegium Polonicum)
Celebration of the Wikipedia monument in Słubice – unveiling (DerHexer) 11.jpg|Παρουσίαση του μνημείου
Celebration of the Wikipedia monument in Słubice – unveiling (DerHexer) 18.jpg|Οι αντιπρόσωποι του Ιδρύματος Wikimedia και των παραρτημάτων Πολωνίας και Γερμανίας κατά την αποκαλυπτήρια τελετή
Celebration of the Wikipedia monument in Słubice – unveiling (DerHexer) 21.jpg|Ο δημιουργός του μνημείου, Μιχράν Χακομπιάν (αριστερά), κατά τη διάρκεια συνέντευξης στα αποκαλυπτήρια
Wikipedia Monument in Slubice 20190918-1.jpg|Ορατή καταστροφή στα δάχτυλα του μνημείου, κατάσταση Σεπτέμβριος 2019


Ο ιδρυτής της Βικιπαίδειας και κεντρικό μέλος του διοικητικού συμβουλίου του οργανισμού Wikimedia, Τζίμι Γουέιλς, ανακοίνωσε πως ήταν ιδιαίτερα ενθουσιασμένος και ξαφνιασμένος από τη δημιουργία του μνημείου, και πως προτίθονταν κάποια στιγμή να επισκεφτεί και ο ίδιος το μνημείο και να συναντήσει τους ιθύνοντες του έργου.

## Παραπομπές


## Εξωτερικοί σύνδεσμοι

* Δελτίο τύπου Wikimedia με κάλυψη του γεγονότος, Ίδρυμα Wikimedia

Κατηγορία:Βικιπαίδεια
Κατηγορία:Μνημεία στην Πολωνία
Κατηγορία:Γλυπτά γύμνιας